Yewîya Xirîstîyan a Demokratan  (CDU) ya ke 14 serrî yo Almanya de îqtîdar de ya, kongreya xo ya ke 14 Kanûne de viraştîbî de Annegret Kramp-Karrenbauere sey serekê pêroyî ameyebî weçînayene. Angela Merkela ke 18 serrî yo serekîya partîya xo caverda, vatbî ke a do sey serekwezîre bimana. Sîyasetmedarê CDU’yî yê  ke çapemenîya Almanî rê qisey kerdo ard ziwan ke hema hema pêroyî ci wazenê ke sîyasetê bextwaştoxan o ke serekwezîre Merkele reyde yeno qiseykerdene ganî bêro vurnayene.
Hetkarê serekê pêroyî yê CDU’yî Thomas Stroblî, ajansê xebere yê Almanî DPA’yî rê qisey kerd ard ziwan ke ê bextwaştişoxê ke kewtê mîyanê sucan nêeşkena welatî ra bierzê û vat, “Ganî ma teberkerdişê sînorî asan bikerê”.
Sekreterê pêroyî yê CDU’yî Paul Ziemiakî zî ar ziwan ke hem Almanya û hem zî Ewropa rê seba bextwaştoxan sîyasetêkê newe lazim o û vat ê wazenê ke komxebate bi netîcayanê şênberan biqedinê. Roja dîyina komxebate de zî vera bextwaştoxan babeta pawitişê sînoran senî hîna zêde do bêro seveknayene ser o yenê têhat.
BEXTWAŞTOXAN SER O XEBATA WEÇÎNITIŞÎ
Goreyê CDU’yî, nê demanê peyênan de semedê rayvîndîkerdişî û Almanya de alternatîf bîyayîşê partîya hedravîyarte ya rastgire (AfD) rîyê sîyasetê Merkele yê baxtwaştoxan bi. Nê semedî ra CDU, verê weçînitişê ke menga Gulane de hem Parlamentoyê Ewropa de, hem zî zaf eyaletan de do bêrê viraştene de wazeno ke no sîyaseto ke Merkele reyde yeno zanayene bivurneyo. Amancê CDU’yî yo nikayin weçînitoxê ke şîyê hetê AfD’yî înan reyna apeydegiretiş o. Armancê Merkele zî oyo ke rixmê zextê partîya xo heta serra 2021 binçengê serekwezîrîye de mendiş o.
Seba ke 2015 de serekwezîre Merkele bêrê Almanya nêzdîyê mîlyonêk bextwaştoxanê rê akerdî, welatê xo de reaksîyonêko gird dîbî. La seba ke Merkele bextwaştoxê ke welatanê Balkanan de tenge de mendîbî serra 2015’î de girewtî welatê xo û vat “Ma do ser bikewê”, aye tarîxê Almanya yê nêzdî de cayê girewtîbî. Vera sîyasetê Merkele yo ke “Bextwaştoxan rê sîyasetê xeyr ameyî” de rexnekerdiş tewr zêde hetê CSU’î ra ameybî kerdene.
